

BÁCS-KISKUN MEGYEI BÜNTETÉS-VÉGREHAJTÁSI INTÉZET

A Bács-Kiskun Megyei Büntetés-végrehajtási Intézet

pályázatot hirdet az Egészségügyi osztály,

**osztályvezetői**

beosztás betöltésére.

**Pályázati feltételek:**

* magyar állampolgárság
* büntetlen előélet, kifogástalan életvitel
* egészségi, fizikai, pszichikai alkalmasság
* orvosi egyetemi végzettség
* nyertes pályázat esetén 15 napon belül vagyonnyilatkozat megtétele
* igazolás, működési nyilvántartásba vételről

**Előnyt jelent:**

* foglalkozás-egészségügyi szakorvosi szakképesítés
* felsőfokú büntetés-végrehajtási végzettség
* büntetés-végrehajtási szakmai tapasztalat

**A munkakörbe tartozó lényeges feladatok:**

* irányítja, felügyeli, szervezi, az Egészségügyi osztály tevékenységét, szakmai munkáját.
* elvégzi, és elvégezteti a hivatásos szolgálati és közalkalmazotti jogviszonyba kinevezés előtti egészségi alkalmassági vizsgálatokat, az időszakos és véglegesítés előtti egészségügyi vizsgálatokat
* gondoskodik a személyi állomány és a fogvatartottak egészségügyi alapellátásának szervezéséről, a magas szintű gyógyító-megelőző ellátás kialakításáról
* szervezi a személyi állomány és a fogvatartottak közegészségügyi-járványügyi ellenőrzését
* gondoskodik a személyi állomány tartósan szolgálatképtelen tagjai esetében a felülvizsgálati eljárások kezdeményezéséről, egészségügyi véleményezéséről
* a rehabilitációs és gyógyüdülések végrehajtását koordinálja
* tervezi és szervezi az osztály állományának szolgálatellátását
* felelős az egészségügyi dolgozók szakmai továbbképzéseken való részvételéért, a védőoltásokkal, véradásokkal és közegészségügyi szűrésekkel kapcsolatos feladatok megszervezéséért

**Jogviszony:** Határozatlan idejű hivatásos szolgálati jogviszony/közalkalmazotti jogviszony

**Foglalkoztatás jellege:** Teljes munkaidő, hivatali munkarend.

**A munkavégzés helye:**

Bács-Kiskun Megyei Bv. Intézet, Kecskemét, Mátyási u. 2.

**Illetmény és juttatások:**

A fegyveres szervek hivatásos állományú tagjainak szolgálati viszonyáról szóló 2015. évi XLII. törvény alapján, osztályvezetői beosztási besorolás szerint, közalkalmazotti jogviszony esetén megegyezés alapján.

**Az intézet a pályázóknak szolgálati lakást biztosítani nem tud.**

**A pályázat tartalmazza:**

* a legfontosabb személyes adatokat tartalmazó részletes szakmai önéletrajzot
* az állami, szakmai iskolai végzettséget, idegen-nyelv ismeretét igazoló okiratok másolatát
* motivációs levelét
* a büntetés-végrehajtási területén szerzett esetleges munkatapasztalatait
* nyilatkozat, melyben a pályázó hozzájárul ahhoz, hogy pályázati anyagát az elbírálásban résztvevők megismerhessék, abba betekinthessenek
* hatósági erkölcsi bizonyítványt és munkaköri alkalmasságot alátámasztó orvosi igazolást

**A pályázat benyújtásának módja:**

- A pályázatokat postai úton, zárt borítékban a Bács-Kiskun Megyei Büntetés-végrehajtási Intézet címére - 6000 Kecskemét, Mátyási u. 2. - kell benyújtani.

**A pályázat benyújtásának határideje: 2017. augusztus 20.**

A benyújtott pályázatokat az általam kijelölt bizottság bírálja el **2017. augusztus 31-ig**, amelynek eredményéről a pályázót írásban értesítem.

**A beosztás 2017. szeptember 01-től tölthető be.**

A pályázattal kapcsolatban további felvilágosítás a személyügyi és szociális osztályon kérhető a 76/483-783; valamint a 120-1500, 120-1501 (NTG) telefonszámokon.

Kecskemét, 2017. június 28.

 Dr. Zakhar Tibor bv. ezredes sk.

 intézetparancsnok

6000 Kecskemét, Mátyási utca. 2., telefon: (+36 76) 483-783; fax: (+36 76) 483-840; e-mail: kecskemet.uk@bv.gov.hu

KÉR érkeztető: Kecskemét 6001 Pf.:7. Eredeti címen kézbesítendő: Kecskemét Pf.: 311.